Ole O. Rugstad

Ole Olsen Rugstad (født  8. november 1898 i Solum, død 25. januar 1943 i Skien) var en norsk motstandsmann, sentral i Norges Kommunistiske Parti i Telemark-distriktet.

Rugstad var fabrikkarbeider med korrespondansekurs. Han hadde imidlertid utdannelse fra Kominterns kaderskole i Moskva. Fra 1928 til 1931 studerte han ved KUNMZ, det såkalte «Vesten-universitetet».Side 371. Ole Martin Rønning: Stalins elever, Universitetet i Oslo 2010

Da han kom tilbake til Norge i 1931 ble han distriktsinstruktør for NKP i Telemark, senere distriktssekretær.Side 234, 260. Ole Martin Rønning: Stalins elever, Universitetet i Oslo 2010 I de siste førkrigsårene drev kommunistene aktivt solidaritetsarbeid for dem som sloss mot Franco-fascistene i Spania, og Rugstad var sekretær i Spaniakomiteen i Skien.Side 281. Ole Martin Rønning: Stalins elever, Universitetet i Oslo 2010

Under krigen fungerte han som distriktsleder for NKPs motstandskamp i Telemark.Side 319. Ole Martin Rønning: Stalins elever, Universitetet i Oslo 2010 Våren 1942 startet han, sammen med Lars Holm, den illegale avisen Fridom.Telemark : Et rødt fylke, Død over de tyske okkupanter - de norske kommunistenes motstandskamp 1940-1945, Birger Bakken, Reidar T.Larsen, Arne Jørgensen, Åge Fjeld. Informasjonsforlaget 1998. Avisen ble blant annet spredt blant arbeiderne på Herøya, og blir regnet som en slags forløper for Telefolkets Fridom, NKPs lokale avis de første etterkrigsårene.  

Rugstad ble imidlertid angitt, og arrestert av tysk sikkerhetspoliti i Skien 28. januar 1943.Side 586. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004 Han tok sitt eget liv på cella samme dag,Side 735. Våre falne, tredje bok, Oslo 1950 og unngikk på det vis å gi opplysninger til tyskerne.

På Nordre gravlund i Skien har parti- og fagforeninger i Skiensfjorden reist en bauta over «Kamerat Ole O. Rugstad», med innskripsjonen «Han gav det dyreste han eide, sitt liv, i kampen mot nazismen».Slekt og Data Gravminnebasen, minneside basert på bilder og gravminnedata for Ole Olsen Rugstad, (08.november 1898 - 28.januar 1943)

 Referanser 

Kategori:Norges Kommunistiske Parti
Kategori:Norske motstandsfolk drept under andre verdenskrig